בכל פעם שסוף השנה מתקרב אנשי עסקים וחברות במשק מתחילים בגיבוש תוכניות העבודה לשנה הבאה, הם מייצרים תוכנית לפיתוח העסקים שלהם; אם אתם שואלים את עצמכם מה יש בתוכניות הללו שעוזר להם, התשובה היא שהתוכניות מסייעות להם לקבוע יעדים ברורים ולהוציא אותם לפועל.
תוכנית עסקית או תוכנית עבודה הם לא צמד "מילים גסות" ואינן שמורות לטייקונים וחברות עסקיות בלבד. גם לכם מותר ואף מומלץ: אם אתם שכירים ואתם רוצים לתכנן את הקריירה; אם אתם אנשים פרטיים שרוצים להוציא לפועל פרויקט מיוחד במשפחה או בקהילה; וכל אדם שרוצה להסתכל קדימה ולתכנן כיצד העתיד שלו יכול להיראות! בואו ללמוד איך להשתמש בכלים שמשתמשים בהם טייקונים.
מה בהרצאה? אני מציגה במפגש איך עושות את זה החברות העסקיות: איך עושים את הצעד הראשון? איך יודעים מה תהיה הדרך הנכונה להוציא את הדברים לפועל? איך הופכים רעיון מופשט לעשייה קונקרטית? איך מייצרים "בנק של מטרות" ומתקדמים לעבר הגשמתן? איך חושבים הטייקונים וכיצד אנחנו יכולים לעשות זאת?